Որովայնի խոռոչի օրգանների հետազոտման ամեն մեթոդ ունի իր առավելություններն ու թերությունները: ՄՌՏ հետազոտության առավելությունը որովայնի խոռոչի օրգանների, մասնավորապես՝ լյարդի և լեղածորանների հետազոտման համար ակնհայտ է: Այն պայմանավորված է ՄՌՏ-ում կիրառվող ՄՌՏ-խոլանգիոգրաֆիա պրոտոկոլով: Սա իրականում ոչ ինվազիվ մեթոդ է, որը բավական ինֆորմատիվ ձևով հետազոտում է լեղածորանները: Արտաքին միջավայրից որևէ այլ օտարածին նյութերի ներարկման կարիք չկա, քանի որ լեղածորաններում առկա լեղին ինքը արդեն համարվում է կոնտրաստ նյութ: Սարքը կլանում է այդ հեղուկից ստացված ազդակները, որպես կոնտրաստ նյութ և հստակ ցույց է տալիս լեղածորանները ամբողջ երկարությամբ: Այդ լեղածորանների ծառը, որը առկա է լյարդում, սկսած ամենափոքր տրամագծի լեղածորաններից, վերջացրած մինչև խոլեդոխի վերջնահատվածով, հնարավոր է ՄՌՏ խոլանգիոգրաֆիայի միջոցով հստակորեն տեսնել: Այս հետազոտության ժամանակ հնարավոր է հայտնաբերել ցանկացած տիպի խնդիրներ կապված լեղածորանների հետ՝ քարեր, ուռուցքային բնույթի կամ հետբորբոքային ստենոզներ: